এদেশে শিশু যৌন হয়রানির সঠিক সংখ্যাটা জানা না গেলেও এর ব্যাপকত্ব সহজেই অনুমেয়। আর এক্ষেত্রে সবচেয়ে দুশ্চিন্তার বিষয় হলো অভিভাবককে তাদের ব্যাপারেই সচেতন থাকতে হবে যারা তার নিকট আত্মীয়। বিষয়টি যথেষ্ট চ্যালেঞ্জিংও বটে। কারণ এক্ষেত্রে পরিস্থিতি সামলে সঠিক সিদ্ধান্ত গ্রহণে অভিভাবককে যথেষ্ট দৃঢ়তার প্রমাণ রাখতে হয়। গবেষণা থেকে জানা যায় বাংলাদেশের বিভিন্ন কর্মস্থলে কর্মরত ছেলেশিশুদের ২৮ শতাংশ এবং স্কুলপড়য়া ছেলেদের ১৬ শতাংশ যৌন হয়রানীর শিকার হয়। কেবল ছেলেদের সংখ্যা যদি এতটা হয়, তাহলে মেয়ে শিশুদের বিষয়টা কতটা ব্যাপক সেটা সহজেই অনুমেয়।